O‘zbekistonda so‘nggi sutkada 1186 kishida koronavirus tasdiqlanib, uch bemor vafot etdi

O‘zbekistonda 27-yanvar kuni 1186 kishida koronavirus qayd etilib, mamlakatda pandemiya boshidan beri koronavirusga chalingani rasman tasdiqlanganlar soni 219 663 nafarga yetdi, deb xabar beradi Sog‘liqni saqlash vazirligi matbuot xizmati.
Yangi kasallanish holatlarining
koronavirusga chalingan bemorlar bilan muloqotda bo‘lganligi sababli namuna olingan fuqarolar orasida aniqlangan. Ta’kidlash kerakki, so‘nggi uch kundan buyon mamlakatda kunlik kasallanish holatlari 1200 kishiga yetmayapti. Xususan, 26-yanvar kuni 1117 kishida, 25-yanvar kuni 1174 kishida, 24-yanvar kuni esa 1123 kishida COVID-19 tasdiqlangan edi. Undan oldin ketma-ket besh kun davomida kasallanish holatlari ortib, 22-yanvar kuni rekord ko‘rsatkichga chiqqandi — bir sutkada 1478 kishida koronavirus aniqlangan.
So‘nggi sutkada 1399 kishi: Qoraqalpog‘iston Respublikasida 57 nafar, Andijon viloyatida 50 nafar, Buxoro viloyatida 86 nafar, Jizzax viloyatida 29 nafar, Qashqadaryo viloyatida 39 nafar, Navoiy viloyatida 21 nafar, Namangan viloyatida 86 nafar, Samarqand viloyatida 43 nafar, Sirdaryo viloyatida 16 nafar, Surxondaryo viloyatida 55 nafar, Farg‘ona viloyatida 224 nafar, Xorazm viloyatida 31 nafar, Toshkent viloyatida 216 nafar hamda Toshkent shahrida 446 nafar bemor tuzalib, kasallikdan sog‘ayganlar jami 209 417 nafarga yetdi va sog‘ayish ko‘rsatkichi 95 foizni tashkil etmoqda.
Shuningdek, 3 nafar koronavirusga chalingan bemor vafot etib, kasallikdan vafot etganlar soni 1554 nafarni tashkil qilmoqda. Bundan tashqari, o‘tgan bir sutka ichida yana 216 nafar kishida pnevmoniya aniqlangan.